Forres

Forres (skotsk-gælisk: Farrais) er en by og en tidligere burgh som ligger nord i Skottland ved kysten av Moray, omtrentlig 40 km nordøst for Inverness og 19 km vest for Elgin. Stedet ligger på en flate mellom elven Findhorn og de skogkledde skråningene mot Cluny og Sanquhar Hills. Forres er kjent for sine prisvinnende blomsterskulpturer. «Forres in Bloom», ForresinBloom.co.uk Forres var et viktig knutepunkt for jernbanen Highland Railway. I henhold til beregninger for 2020 har byen en befolkning på 9900 innbyggere.«Mid-2020 Population Estimates for Settlements and Localities in Scotland» . National Records of Scotland. 31 mars 2022

Det er mange geografiske og historiske attraksjoner i nærheten, som elven Findhorn, og det er også klassiske, historiske gjenstander og monumenter i selve byen, som Forres Tolbooth og Nelson's Tower. Brodie Castle, residensen til klan Brodie, ligger vest for byen, nær motorveien A96.

 Forhistorie og arkeologi 
Mellom 2002 og 2013 ble rundt 70 hektar land undersøkt av arkeologer i forkant av en foreslått boligutvikling i den sørlige utkanten av byen. De fant en omfattende bosetning fra jernalderen og bevis på at det levde folk i området fra neolittisk tid (bondesteinalderen). Det  ble funnet karbondatering fra 3000-tallet til midten av 2000-tallet f.Kr. og til den tidlige historiske perioden datert via karbondatering fra 900-1200-tallet e.Kr. Sistnevnte er rundt den tiden da historiske opptegnelser begynte. Jernalderboplassen hadde et souterrain (under bakken) og ovner for å bearbeide metall, og de fant keramikk fra yngre steinalder og bronsealder og bergkunst med skålgroper. Utgravningen av et souterrain i Moray er ganske sjeldent; bare et annet tilfelle hadde blitt gravd ut i Moray før dette.Vol 61 (2016): «Prehistoric Settlement Patterns in the North-east of Scotland: Excavations at Grantown Road, Forres 2002-2013», Scottish Archaeological Internet Reports

 Historie 
Den tidligste skriftlige referansen til Forres kan være Οὐάραρ εἴσχυσις (Ouárar eíschysis, «elvemunningen Varar/Varis») som er tegnet inn på et kart i et geografisk verk av Klaudios Ptolemaios på 200-tallet e.Kr. «About Forres», Forres Heritage Trust Navnet Varis er også benyttet på et annet kart av Ptolemaios over Wales. Det kan således være at det har en ren latinsk betydning. Dagens stedsnavn kan være avledet fra de gælisk ordene fo («nedenfor») eller far («hvor») og ras («underskog»).

Byen er stedet for Suenos stein, en enorm utskåret stein sannsynligvis framstilt av piktere for å minnes en kamp mot norrøne inntrengere. Den ble oppdaget i 1726 da den ble gravd ut av jorda, og fikk da et feil navn ved at entusiaster mente at den var etter den danske konge Svein Tjugeskjegg, jfr. Sueno = Svein. Stelen er 6,1 m høy og innkapslet i glassstruktur for å beskytte den mot nedbrytende vær, luftforurensning og graffiti.«Sueno's Stone», Historic Environment Scotland 

Brodie Castle ligger 5.5 km fra byen. Den første festningen ble bygget i 1567 av klan Brodie, men ble ødelagt og brent ned klan Gordon i 1645. I 1824 fikk arkitekt William Burn oppdraget å forvandle det fra en festning og til et slott i skotsk baronistil. Det ble senere omarbeidet av James Wylson rundt 1845. «Brodie Castle & Estate», National Trust for Scotland

En kongelig festning var til stede i området fra minst 900, og rundt 1140 ble Forres en kongelig burgh. Kongelige burgher ble opprettet av Skottlands konger på 1100-tallet for å oppmuntre til handel og økonomisk forbedring. Det lokale klosteret ble plyndret av Alexander Stewart, 1. jarl av Buchan (1343-1394). Han ble kalt for «ulven fra Badenoch» grunnet sin hensynsløse framferd.«The Wolf of Badenoch - Scotland's vilest man?», The Scotsman 23. juni 2017

Den 23. juni 1496 utstedte kong Jakob IV av Skottland et kongelig charter som fastsetter rettighetene og privilegiene som byens folk, men det antas at det har vært et tidligere charter siden regjeringstid til kong David I av Skottland, rundt 300 år tidligere, som har gått tapt. Forres Heritage Trust er en nøkkelorganisasjon i byen og tar vare på både Nelson's Tower på Cluny Hill (bygget med offentlig abonnement for minnes admiral lord Horatio Nelson, grunnsteinen ble lagt ned i 1806)«Nelson’s Tower», Forres Heritage Trust og Forres’ Tolbooth (byhus som var den viktigste kommunale bygningen til en skotsk burgh) i sentrum av byen.«Forres Tolbooth», Forres Heritage Trust Begge kan besøkes til tider i løpet av året.

 Attraksjoner 
Andre attraksjoner i Forres inkluderer Dallas Dhu-destilleriet, som ligger like sør for byen; selv om det ikke lenger produserer, holdes destilleriet i stand av Historic Environment Scotland. Benromach Distillery, «Benromach Distillery», Benromach.com som ligger like nord for Forres’ omkjøringsvei, er et aktivt destilleri med et besøkssenter.

William Shakespeares drama Macbeth lokaliserer Duncans festning til Forres, og de tre heksene møttes på myr i nærheten av byen i den tredje scenen av dramaet. Macbeths festning lå i Inverness.Ayto, John; et al. (2005): Brewer's Britain & Ireland. London, UK: Weidenfeld & Nicolson. ISBN 9780304353859. s. 435.«Scotland: In Search of Shakespeare’s Macbeth», Travel thru History«Macbeth Setting», No Sweat Shakespeare

Det er et stort nettverk av gang- og sykkelstier med en godt merket terrengsykkelsti i skogen bak parken i byen.

I bukta Findhorn Bay er en habitat for seler og delfiner, ligger 6,4 km fra byen og er tilgjengelig via en sykkelsti.

Den tidligere militærstasjonen RAF Forres er lokalisert nær byen. «Forres», Airfields of Britain Conservation Trust

 Vennskapsbyer 
Forres har følgende vennskapsbyer:
 Mount Dora, Florida, USA 
 Vienenburg, Tyskland

 Referanser 

 Eksterne lenker 

Forres Community Council , nettstedet for lokale myndighetene
Forres Local – offisielt nettsted for byen

Kategori:Byer i Moray